ตอนแรกมันเป็นตุ่มบวมก่อนไม่รู้ว่าเป็นฝีหรือสิวหัวช้าง แต่ขนาดใหญ่อยู่ มันมีหนอง แต่ว่าผมไปบีบออก หลังจากนั้นก็เป็นแผลตลอดมา นานมาก เกือบปีได้แล้ว อาจจะเป็นเพราะว่าอากาศร้อนแล้วมีเหงื่อออกเยอะ เลยทำให้แผลไม่หายสักที ปัจจุบันไม่มีอาการอะไร แต่จะมีการลอกบริเวรแผลตอนที่แผลแห้ง คำถาม : ผมควรรักษาด้วยวิธีไหนเพื่อให้แผลหายครับ
สวัสดีค่ะ การวินิจฉัยที่เป็นไปได้-รูขุมขนอักเสบที่อาจมีการติดเชื้อร่วมด้วย-ฝีที่ผิวหนัง อาจมีก้อนปวด บวมแดง ร้อน มีหนองไหล มีไข้ หากไม่ได้รับการรักษาอย่างถูกต้อง อาจมีหนองคั่งอยู่เรื้อรังได้-ฝีคัณฑสูตร หากเป็นบริเวณใกล้รูทวารหนักแนะนำพบแพทย์เพื่อประเมินรอยโรคก่อนว่าเข้าได้กับโรคใดค่ะ ถ้ามีหนองคั่งมาก อาจจะต้องทำการระบายหนอง และเปิดล้างแผลอย่างน้อย 1-2 อาทิตย์ ร่วมกับรับประทานยาฆ่าเชื้อในขณะนี้ไม่ควรไปแกะ บีบหนองออกเองเด็ดขาดเพื่อลดโอกาสการติดเชื้อที่รุนแรงมากขึ้น ใช้น้ำเปล่าสะอาดล้างภายนอกได้ หลีกเลี่ยงการใส่เสื้อผ้าอับชื้นที่ทำให้เกิดเหงื่อซึ่งจะกระตุ้นให้เกิดความระคายเคืองมากขึ้นได้